Kleuter en minstens twee ander ernstig beseer ná warmlugballon boom tref
JY LEES NOU Kleuter en minstens twee ander ernstig beseer ná warmlugballon boom tref
’n Netcare2-helikopter is Dinsdagoggend naby Buffelspoortdam in Noordwes ingespan om drie beseerdes by te staan ná die warmlugballon waarin hulle gereis het, ’n boom getref het.
’n Netcare2-helikopter is Dinsdagoggend naby Buffelspoortdam in Noordwes gebruik om drie beseerdes by te staan nadat die warmlugballon waarin hulle gereis het ’n boom getref het. Luidens berigte vanaf die toneel was minstens 14 mense in die warmlugballon toe dit ’n boom naby ’n gewilde toeriste-oord tref. Drie van die insittendes, onder wie ’n kleuter, is ernstig beseer. Die kleuter is dadelik per helikopter geneem na ’n hospitaal in Johannesburg, waar hy intensiewe sorg ontvang.
3 people seriously injured after Hot Air Balloon crashes into tree, North West https://t.co/PPSfxIbmLB #ArriveAlive @Netcare911_sa pic.twitter.com/1elSoBJlyP — Arrive Alive (@_ArriveAlive) October 25, 2016
Netcare911 en Hartbeespoortdam se nooddiens het die ander beseerdes op die toneel gestabiliseer. Een mens is nog in ’n kritieke toestand en is na ’n nabygeleë hospitaal geneem; ’n ander passasier is op die toneel behandel.
Netcare2 airlifts an injured child from Buffelsfontein in the North West after a Hot Air Balloon crashed into a tree pic.twitter.com/Mcxx4mSQjB — Netcare911 (@Netcare911_sa) October 25, 2016
In hierdie stadium is dit nog onduidelik wat die ongeluk veroorsaak het.
Bronne: arrivealive.co.za, netcare911.co.za